< Linux

Számítógép ébresztése

Szerző: Sallai András

Copyright © Sallai András, 2019

CC Attribution-Share Alike 4.0 International

Web: http://szit.hu

Az ébresztésről

Egy távoli gép ébresztése, alatt annak bekapcsolását értjük távolról. Angolul ez a Wake Up esemény.

A működéshez be kell állítanunk hálózati kártyát, és engedélyezni kell a BIOS-ban.

Ébresztendő gép beállítása

Az ip paranccsal derítsük ki mi a hálózati kártyánk neve:

ip address show

Szükségünk lesz a ethtool parancsra:

apt install enp1s0

Ellenőrizzük a hálózati kártyánk képességeit:

# ethtool enp1s0
Settings for enp1s0:
Supported ports: [ TP ]
Supported link modes: 10baseT/Half 10baseT/Full
100baseT/Half 100baseT/Full
1000baseT/Full
Supported pause frame use: No
Supports auto-negotiation: Yes
Advertised link modes: 10baseT/Half 10baseT/Full
100baseT/Half 100baseT/Full
1000baseT/Full
Advertised pause frame use: Symmetric Receive-only
Advertised auto-negotiation: Yes
Speed: 100Mb/s
Duplex: Full
Port: Twisted Pair
PHYAD: 0
Transceiver: internal
Auto-negotiation: on
MDI-X: Unknown
Supports Wake-on: pumbg
Wake-on: g
Current message level: 0x00000033 (51)
drv probe ifdown ifup
Link detected: yes

Keressük meg a következő sort:

Supports Wake-on: pumbg

A példában a pumbg, 5 darab önálló karakter. Lehetséges karakterek és jelentésük:

p – ébresztés fizikai aktivitásra

u – ébresztés unicast üzenetre

m – ébresztés multicast üzenetre

b – ébresztés broadcast üzenetre

g – ébresztés bűvös (magic) csomagra

a – ébresztés ARP üzenetre

s – SecureOn, azaz jelszó engedélyezése a bűvös csomaghoz

d – nincs ébresztés

Az aktuálisan beállított karakter a „Wake-on:” kezdetű sorban található.

A kívánt betű a ethtool paranccsal beállítható. Például bűvös csomag beállítása:

ethtool -s enp1s0 wol g

Egyszerre beállítható több karakter is.

Tartós beállítás:

... iface eth0 inet dhcp ethernet-wol g

Engedélyezni kell a BIOS vagy az UEFI BIOS-ban a Wake-Up lehetőséget.

AsRock UEFI esetén:

BIOS > Advanced > ACPI Configuration > PCI Devices Power On

Ébresztés

wakeonlan

Az ébresztéshez telepítsük a wakeonlan csomagot:

# apt install wakeonlan

Ébresztés:

$ wakeonlan 54:E6:FC:81:16:8B

etherwake

Telepítés:

# apt install etherwake

Ébresztés:

# etherwake 54:E6:FC:81:16:8B

gWakeOnLan

A gwakeonlan grafikus program, telepítése.

# apt install gwakeonlan

Indítás:

Start > Internet > gWakeOnLan

Forrás

https://wiki.debian.org/WakeOnLan (2019)